CELEX: 32011D0701
Language: mt
Date: 2011-10-21 00:00:00
Title: 2011/701/CFSP: Deċiżjoni tal-Kunsill 2011/701/PESK tal- 21 ta’ Ottubru 2011 li temenda d-Deċiżjoni 2011/430/PESK sabiex taġġorna l-lista ta’ persuni, gruppi u entitajiet soġġetti għall-Artikoli 2, 3 u 4 tal-Pożizzjoni Komuni 2001/931/PESK dwar l-applikazzjoni ta’ miżuri speċifiċi fil-ġlieda kontra t-terroriżmu

22.10.2011   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 277/18
            
         DEĊIŻJONI TAL-KUNSILL 2011/701/PESK
   tal-21 ta’ Ottubru 2011
   li temenda d-Deċiżjoni 2011/430/PESK sabiex taġġorna l-lista ta’ persuni, gruppi u entitajiet soġġetti għall-Artikoli 2, 3 u 4 tal-Pożizzjoni Komuni 2001/931/PESK dwar l-applikazzjoni ta’ miżuri speċifiċi fil-ġlieda kontra t-terroriżmu
   IL-KUNSILL TAL-UNJONI EWROPEA,
   Wara li kkunsidra t-Trattat dwar l-Unjoni Ewropea, u b’mod partikolari l-Artikolu 29 tiegħu,
   Billi:
   
               (1)
            
            
               Fis-27 ta’ Diċembru 2001, il-Kunsill adotta l-Pożizzjoni Komuni 2001/931/PESK dwar l-applikazzjoni ta' miżuri speċifiċi fil-ġlieda kontra t-terroriżmu (1).
            
         
               (2)
            
            
               Fit-18 ta' Lulju 2011, il-Kunsill adotta d-Deċiżjoni 2011/430/PESK li taġġorna l-lista ta’ persuni, gruppi u entitajiet soġġetti għall-Artikoli 2, 3 u 4 tal-Pożizzjoni Komuni 2001/931/PESK (2).
            
         
               (3)
            
            
               Il-Kunsill iddetermina li hemm ħames persuni addizzjonali li kienu involuti f'atti terroristiċi fis-sens tal-Artikolu 1(2) u (3) tal-Pożizzjoni Komuni 2001/931/PESK, li ttieħdet deċiżjoni fir-rigward tagħhom minn awtorità kompetenti fis-sens tal-Artikolu 1(4) ta' dik il-Pożizzjoni Komuni, u li huma għandhom ikunu miżjuda mal-lista ta’ persuni, gruppi u entitajiet li għalihom japplikaw l-Artikoli 2, 3 u 4 tal-Pożizzjoni Komuni 2001/931/PESK.
            
         
               (4)
            
            
               Il-Kunsill iddetermina li m’għadx hemm raġunijiet sabiex persuna tinżamm fil-lista ta’ persuni, gruppi u entitajiet li għalihom japplikaw l-Artikoli 2, 3 u 4 tal-Pożizzjoni Komuni 2001/931/PESK.
            
         
               (5)
            
            
               Il-lista ta' persuni, gruppi u entitajiet li għalihom japplikaw l-Artikoli 2, 3 u 4 tal-Pożizzjoni Komuni 2001/931/PESK għandha tkun aġġornata kif meħtieġ,
            
         ADOTTA DIN ID-DEĊIŻJONI:
   Artikolu 1
   1.   Il-persuni elenkati fl-Anness I ta’ din id-Deċiżjoni huma b’dan miżjuda mal-lista li tinsab fl-Anness tad-Deċiżjoni 2011/430/PESK.
   2.   Il-persuna elenkata fl-Anness II ta’ din id-Deċiżjoni hija b’dan imneħħija mil-lista li tinsab fl-Anness tad-Deċiżjoni 2011/430/PESK.
   Artikolu 2
   Din id-Deċiżjoni għandha tidħol fis-seħħ fil-jum tal-pubblikazzjoni tagħha f'Il-Ġurnal Uffiċjali tal-Unjoni Ewropea.
   
      Magħmul fi Brussell, il-21 ta’ Ottubru 2011.
      
         
            Għall-Kunsill
         
         
            Il-President
         
         M. DOWGIELEWICZ
      
   
   
      (1)  ĠU L 344, 28.12.2001, p. 93.
   
      (2)  ĠU L 188, 19.7.2011, p. 47.
   
      ANNESS I
      
         Persuni msemmija fl-Artikolu 1(1)
      
      
               
                  1.
               
               
                  ABDOLLAHI Hamed (magħruf ukoll bħala Mustafa Abdullahi), imwieled fil-11 ta' Awwissu, 1960 fl-Iran. Ċittadin Iranjan. Passaport: D9004878.
               
            
               
                  2.
               
               
                  ARBABSIAR Manssor (magħruf ukoll bħala Mansour Arbabsiar), imwieled fis-6 jew il-15 ta' Marzu, 1955 fl-Iran. Ċittadin Iranjan u tal-Istati Uniti. Passaport: C2002515 (Iran); Passaport: 477845448 (USA). Numru tal-Karta tal-Identità nazzjonali: 07442833, data ta' skadenza 15 ta' Marzu 2016 (liċenzja tas-sewqan ta' USA).
               
            
               
                  3.
               
               
                  SHAHLAI Abdul Reza (magħruf ukoll bħala Abdol Reza Shala'i, magħruf ukoll bħala Abd-al Reza Shalai, magħruf ukoll bħala Abdorreza Shahlai, magħruf ukoll bħala Abdolreza Shahla'i, magħruf ukoll bħala Abdul-Reza Shahlaee, magħruf ukoll bħala Hajj Yusef, magħruf ukoll bħala Haji Yusif, magħruf ukoll bħala Hajji Yasir, magħruf ukoll bħala Hajji Yusif, magħruf ukoll bħala Ysuf Abu-al-Karkh), imwieled madwar l-1957 fl-Iran. Indirizzi: (1) Kermanshah, Iran, (2) Ba¿i Militari ta' Mehran, Provinċja ta' Ilam, l-Iran.
               
            
               
                  4.
               
               
                  SHAKURI Ali Gholam, imwieled madwar l-1965 f'Teheran, l-Iran
               
            
               
                  5.
               
               
                  SOLEIMANI Qasem (magħruf ukoll bħala Ghasem Soleymani, magħruf ukoll bħala Qasmi Sulayman, magħruf ukoll bħala Qasem Soleymani, magħruf ukoll bħala Qasem Solaimani, magħruf ukoll bħala Qasem Salimani, magħruf ukoll bħala Qasem Solemani, magħruf ukoll bħala Qasem Sulaimani, magħruf ukoll bħala Qasem Sulemani), imwieled fil-11 ta' Marzu, 1957 f'Qom, l-Iran. Ċittadin Iranjan. Passaport: 008827 (Diplomatiku tal-Iran), maħruġ fl-1999. Titlu: Ġeneral Maġġur.
               
            
   
      ANNESS II
      
         Persuna msemmija fl-Artikolu 1(2)
      
      EL FATMI, Nouredine (magħruf ukoll bħala Nouriddin EL FATMI, magħruf ukoll bħala Nouriddine EL FATMI, magħruf ukoll bħala Noureddine EL FATMI, magħruf ukoll bħala Abu AL KA'E KA'E, magħruf ukoll bħala Abu QAE QAE, magħruf ukoll bħala FOUAD, magħruf ukoll bħala FZAD, magħruf ukoll bħala Nabil EL FATMI, magħruf ukoll bħala Ben MOHAMMED, magħruf ukoll bħala Ben Mohand BEN LARBI, magħruf ukoll bħala Ben Driss Muhand IBN LARBI, magħruf ukoll bħala Abu TAHAR, magħruf ukoll bħala EGGIE), imwieled fil-15.8.1982 f'Midar (il-Marokk), passaport (Marokk) Nru N829139 – membru tal-“Hofstadgroep”